ಹರ್ಬರ್ಟ್ ಸಿ. ಬ್ರೌನ್

**ಹರ್ಬರ್ಟ್ ಚಾರ್ಲ್ಸ್ ಬ್ರೌನ್** (ಮೇ ೨೨, ೧೯೧೨ - ಡಿಸೆಂಬರ್ ೧೯, ೨೦೦೪) ಒಬ್ಬ ಅಮೇರಿಕನ್ ರಸಾಯನಶಾಸ್ತ್ರಜ್ಞ ಮತ್ತು ಆರ್ಗನೊಬೊರೇನ್‌ಗಳೊಂದಿಗಿನ ಅವರ ಕೆಲಸಕ್ಕಾಗಿ ೧೯೭೯ರಲ್ಲಿ ರಸಾಯನಶಾಸ್ತ್ರದಲ್ಲಿ ನೊಬೆಲ್ ಪ್ರಶಸ್ತಿಯನ್ನು ಸ್ವೀಕರಿಸಿದವರು.

## ವೈಯಕ್ತಿಕ ಜೀವನ ಹಾಗೂ ವೃತ್ತಿಜೀವನ 
ಬ್ರೌನ್ ಅವರ ಹುಟ್ಟು ಹೆಸರು ಹರ್ಬರ್ಟ್ ಬ್ರೊವಾರ್ನಿಕ್ ಎಂದು. ಅವರ ತಂದೆ ಚಾರ್ಲ್ಸ್ ಹಾಗೂ ತಾಯಿ ಪರ್ಲ್ ಯೂಕ್ರೇನ್ ದೇಶದ ಝಿಟೋಮಿರ್ ಪ್ರಾಂತ್ಯದ ಯಹೂದಿಯರು. ಅವರು ಲಂಡನ್ನಿಗೆ ವಲಸೆ ಬಂದಿದ್ದವರು. ತಂದೆ ಚಾರ್ಲ್ಸ್ ಹಾರ್ಡ್ವೇರ್ ಅ೦ಗಡಿಯನ್ನು ನಡೆಸಿಕೊಂಡು ಬಂದವರು ಹಾಗೂ ಬಡಗಿ. ಅವರು ಎರಡು ವರ್ಷದವರಾಗಿದ್ದಾಗ ಅವರ ಕುಟುಂಬವು ಜೂನ್ ೧೯೧೪ರಲ್ಲಿ  ರಲ್ಲಿ ಚಿಕಾಗೋ ಗೆ ಸ್ಥಳಾಂತರಗೊಂಡಿತು. ಬ್ರೌನ್ ಅವರು ಶಿಕಾಗೋನ ಕ್ರೇನ್ ಜುನಿಯರ್ ಕಾಲೇಜಿನಲ್ಲಿ ವಿದ್ಯಾಭ್ಯಾಸ ಮಾಡುತ್ತಿದ್ದಾಗ ತಮ್ಮ ಬಾವಿಪತ್ನಿ ಸಾರಾ ಬೇಲೆನ್ ಅವರನ್ನು ಭೇಟಿ ಆದರು. ೧೯೩೫ರಲ್ಲಿ ಶಿಕಾಗೋ ವಿಶ್ವವಿದ್ಯಾಲಯ(University of Chicago)ದಲ್ಲಿ ತಮ್ಮ  ಬಿ.ಎಸ್(B.S) ಪದವಿಯನ್ನು ಅಲ್ಪ ಕಾಲದಲ್ಲಿ ಪಡೆದು ಕೊಂಡರು (೨ ವರ್ಷದ ಪದವಿಯನ್ನು ೧ ವರ್ಷದ ಒಳಗೆ ಮುಗಿಸಿ ಉತ್ತೀರ್ಣರಾದರು).ಫೆಬ್ರವರಿ ೬, ೧೯೩೭ರಂದು ಬ್ರೌನ್-ಸಾರಾ ಬೇಲೆನ್ನರ ವಿವಾಹವಾಯಿತು. ಪದವಿ ಅಧ್ಯಯನವನ್ನು ಪ್ರಾರಂಭಿಸಿದ ಎರಡು ವರ್ಷಗಳ ನಂತರ, ಅವರು ೧೯೩೮ ರಲ್ಲಿ ಡಾಕ್ಟರ್ ಆಫ್ ಫಿಲಾಸಫಿ ಅನ್ನು ಚಿಕಾಗೋ ವಿಶ್ವವಿದ್ಯಾಲಯದಿಂದ ಪಡೆದರು.       

ಉದ್ಯಮದಲ್ಲಿ ಸ್ಥಾನವನ್ನು ಕಂಡುಕೊಳ್ಳಲು ಸಾಧ್ಯವಾಗಲಿಲ್ಲ, ಅವರು ಪೋಸ್ಟ್‌ಡಾಕ್ಟರಲ್ ಸ್ಥಾನವನ್ನು ಸ್ವೀಕರಿಸಲು ನಿರ್ಧರಿಸಿದರು. ಇದು ಅವರ ಶೈಕ್ಷಣಿಕ ವೃತ್ತಿಜೀವನದ ಆರಂಭವಾಯಿತು. ಅವರು 1939 ರಲ್ಲಿ ಚಿಕಾಗೋ ವಿಶ್ವವಿದ್ಯಾನಿಲಯದಲ್ಲಿ ಬೋಧಕರಾದರು ಮತ್ತು ಡೆಟ್ರಾಯಿಟ್‌ನಲ್ಲಿರುವ ವೇಯ್ನ್ ವಿಶ್ವವಿದ್ಯಾಲಯ ಗೆ ಸಹಾಯಕ ಪ್ರಾಧ್ಯಾಪಕರಾಗಿ ಸ್ಥಳಾಂತರಗೊಳ್ಳುವ ಮೊದಲು ನಾಲ್ಕು ವರ್ಷಗಳ ಕಾಲ ಈ ಹುದ್ದೆಯನ್ನು ಅಲಂಕರಿಸಿದರು. 1946 ರಲ್ಲಿ, ಅವರು ಸಹ ಪ್ರಾಧ್ಯಾಪಕರಾಗಿ ಬಡ್ತಿ ಪಡೆದರು. ಅವರು ೧೯೪೭ ರಲ್ಲಿ ಪರ್ಡ್ಯೂ ವಿಶ್ವವಿದ್ಯಾಲಯ ನಲ್ಲಿ ಅಜೈವಿಕ ರಸಾಯನಶಾಸ್ತ್ರ ಪ್ರೊಫೆಸರ್ ಆದರು.ಮತ್ತು ೧೯೬೦ ರಲ್ಲಿ ಆಲ್ಫಾ ಚಿ ಸಿಗ್ಮಾ ಬೀಟಾ ನು ಅಧ್ಯಾಯವನ್ನು ಸೇರಿದರು.
  
ಅವರು ೧೯೭೮ ರಿಂದ ೨೦೦೪ ರಲ್ಲಿ ಸಾಯುವವರೆಗೆ ಪ್ರೊಫೆಸರ್ ಎಮೆರಿಟಸ್ ಸ್ಥಾನವನ್ನು ಹೊಂದಿದ್ದರು.

ತಮ್ಮ ಹೆಂಡತಿಯು ಅವರ ಯಶಸ್ಸಿಗೆ ಸ್ಪೂರ್ತಿಯೆಂದು ಬ್ರೌನ್ ಅವರು ಹೇಳಿದ್ದರು. ತಾವು ವಿಜ್ಞಾನದಲ್ಲಿ ತೊಡಗಿಸಿಕೊಂಡಿದ್ದಾಗ ಅವರ ಹೆಂಡತಿಯು ಹಣವನ್ನು ನಿರ್ವಹಿಸುವುದು, ತಮ್ಮ ಮನೆಯನ್ನು ನೋಡಿಕೊಳ್ಳುವುದು, ಮುಂತಾದ ಜವಾಬ್ದಾರಿಗಳನ್ನು ತೆಗೆದಿಕೊಂಡಿದ್ದರಿಂದ ಅವರಿಗೆ ತಮ್ಮ  ಸಂಶೋಧನೆಯ ಮೇಲೆ ಹೆಚ್ಚು ಗಮನ ಹರಿಸಲಾಯಿತು ಎಂದು ವ್ಯಕ್ತಪಡಿಸಿದ್ದರು. ಬ್ರೌನ್ ಅವರ ಹೇಳಿಕೆಯ ಪ್ರಕಾರ, ತಾವು ಸ್ಟಾಕ್‍ಹೋಮ್ ನಗರದಲ್ಲಿ ನೋಬೆಲ್ ಪ್ರಶಸ್ತಿ ಸ್ವೀಕರಿಸಿದ ನಂತರ ಹೆಂಡತಿಗೆ ಅವರ $೧,೦೦,೦೦೦ ಪ್ರಶಸ್ತಿಯನ್ನು ತಮ್ಮ ಹೆಂಡತಿಯ ಕೈಗೆ ದಾಟಿಸಿ, ತಾವು ಪದಕವನ್ನು ಮಾತ್ರ ಇಟ್ಟುಕೊಂಡಿದ್ದರಂತೆ.

೧೯೭೧ ರಲ್ಲಿ, ಅವರು ಅಮೆರಿಕನ್ ಅಕಾಡೆಮಿ ಆಫ್ ಅಚೀವ್‌ಮೆಂಟ್ ನ ಗೋಲ್ಡನ್ ಪ್ಲೇಟ್ ಪ್ರಶಸ್ತಿಯನ್ನು ಪಡೆದರು.

೨೦೦೦ರಲ್ಲಿ 'ಆಲ್ಫಾ ಖೈ ಸಿಗ್ಮಾ'(Alpha Chi Sigma) ವಿದ್ಯಾರ್ಥಿ ಸಂಘದ 'ಹಾಲ್ ಆಫ್ ಫೇಮ್'(Hall of Fame)ಗೆ ಸೇರ್ಪಡೆಗೊಂಡರು. 

ಡಿಸೆಂಬರ್ ೧೯,೨೦೦೪ರಂದು ಅವರು ಇಂಡಿಯಾನಾ ರಾಜ್ಯದ ಲಫಾಯೆಟ್ ನಗರದ ಆಸ್ಪತ್ರೆಯೊಂದರಲ್ಲಿ ಹೃದಯ ಆಘಾತದಿಂದ ನಿಧನಗೊಂಡರು. ಅವರ ಪತ್ನಿ ಮೇ ೨೯, ೨೦೦೫ ರಂದು ೮೯ ನೇ ವಯಸ್ಸಿನಲ್ಲಿ ನಿಧನರಾದರು.
thumb|**ಬೋರೇನ್**(Borane) ಹಾಗೂ **ಡೈಬೋರೇನ್**(Diborane)

## ಸಂಶೋಧನೆ 
ಬ್ರೌನ್ ಅವರು ಶಿಕಾಗೋ ವಿಶ್ವವಿದ್ಯಾಲಯದಲ್ಲಿ ಡಾಕ್ಟರೇಟ್ ವಿದ್ಯಾಭ್ಯಾಸ ಮಾಡುತ್ತಿದ್ದಾಗ ಡೈಬೋರೇನ್(diborane) ಸಂಯುಕ್ತದ ಪ್ರತಿಕ್ರಿಯೆಗಳ ಅಧ್ಯಯನವನ್ನು ಮಾಡಿದರು. ಹರ್ಮನ್ ಅರ್ವಿಂಗ್ ಶ್ಲೆಸಿಂಗರ್‍ಅವರ ಪ್ರಯೋಗಾಲಯವು ಡೈಬೋರೇನ್‍ ಅನ್ನು ತಯಾರು ಮಾಡುವ ಎರಡು ಪ್ರಯೋಗಾಲಯದಲ್ಲಿ ಒಂದಾಗಿತ್ತು. ಶ್ಲೇಸಿಂಗರ್ ಅವರ ಸಂಶೋಧನೆಯ ವಿಷಯ : ಬೋರಾನ್ ಹಾಗೂ ಜಲಜನಕದ ಅತಿ ಸಣ್ಣ ಸಂಯುಕ್ತ BH3 ಅಲ್ಲದೇ B2H6 ಏಕೆ ಎಂದು.

ಬ್ರೌನ್ ಅವರು ತಮ್ಮ ಸಂಶೋಧನೆಯನ್ನು ಪ್ರಾರಂಭಿಸಿದಾಗ, ಅವರು ಡೈಬೋರೇನ್‍ನ ವಿವಿಧ ಪ್ರತಿಕ್ರಿಯೆಗಳನ್ನು ಗಮನಿಸಿದರು. ಡೈಬೋರೇನ್ ಆಲ್ಡಿಹೈಡ್(aldehydes) ಹಾಗೂ ಕೀಟೋನ್‍(ketones)ಗಳೊಡನೆ ಪ್ರತಿಕ್ರಿಯಿಸಿ ಡೈಆಲ್ಕೊಕ್ಸಿಬೋರೇನ್‍(dialkoxyboranes)ಗಳ ಉತ್ಪಾದನೆಯನ್ನು ಮಾಡಿದರು. ಈ ಡೈಆಲ್ಕೊಕ್ಸಿಬೋರೇನ್‍‍ಗಳು ಆಲ್ಕೋಹಾಲ್‍ಗಳನ್ನು ಉತ್ಪಾದಿಸಲು ಉಪಯೋಗಿಸಬಹುದು. 

## ಉಲ್ಲೇಖಗಳು 
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ